Diari Oficial de la Generalitat Valenciana


Sumari del DOGV 7467, del 17-02-2015 (2015/1245)

RESOLUCIÓ de 20 d'octubre de 2014, de la Conselleria d'Infraestructures, Territori i Medi Ambient, per la qual s'anul·la l'expedient d'ocupació MOCUP-A-930.
------------------------------------------------------------------------------------------------------------------------------------------------------------

### Dades del document

Número de DOGV
:   7467

Data del DOGV
:   17-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1245


Data del document
:   20-10-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 20 d'octubre de 2014, de la Conselleria d'Infraestructures, Territori i Medi Ambient, per la qual s'anul·la l'expedient d'ocupació MOCUP-A-930. [2015/1245]  
Vist l'expedient número MOCUP-A-930, promogut per la mercantil Vigilancia Eficaz, SL, d'ocupació de terrenys forestals que formen part del forest d'utilitat pública número 47 del Catàleg de Domini Públic i Utilitat Pública de la província d'Alacant denominat Umbría de Mariola, siti en el terme municipal d'Agres i propietat de la Generalitat Valenciana, per a la col·locació d'un repetidor de senyals radiofònics, amb base en els següents antecedents de fet:  
  
1. El 14 de setembre de 1996, la mercantil Vigilancia Eficaz, SL, amb seu a Alcoi va sol·licitar l'ocupació de terrenys forestals que formen part del forest d'utilitat pública número 47 del Catàleg de Domini Públic i Utilitat Pública de la província d'Alacant denominat Umbría de Mariola, siti en el terme municipal d'Agres i propietat de la Generalitat Valenciana, per a la col·locació d'un repetidor de senyals radiofònics.  
  
2. Segons consta en l'expedient, l'ocupació, autoritzada a la mercantil Vigilancia Eficaz, SL, mitjançant una Resolució de la consellera d'Agricultura i Medi Ambient de data 23 de setembre de 1996, consistia en una superfície de 30 m², amb una caseta més una torre per a suport d'antenes de 9 metres d'altura estirada amb tres vents. Tot això per un període de 5 anys i un cànon anual de 150.600 PTA.  
Consta en l'expedient que amb data 16 d'abril de 1998 i 31 d'agost de 1998, respectivament, li va ser requerit a l'empresa el cànon corresponent als exercicis 1997 i 1998, sense que conste el seu abonament, sent sengles escrits de requeriment tornats a la direcció territorial.  
3. Després d'haver realitzat una inspecció al desembre de 2013 i una altra al febrer de 2014, el 20 de febrer de 2014 el tècnic de la Secció Forestal de la Direcció Territorial d'Alacant emet un informe en què indica, de manera resumida, que després d'haver realitzat les inspeccions s'observa que la caseta es troba en un estat quasi d'abandó, encara que en l'interior es va detectar que hi havia uns equips, ignorant si funcionen, encara que certament la bateria produïa un cert flux elèctric, donat l'estat d'algun dels díodes lumínics que en l'equip s'observen.  
  
A la vista de l'anterior, informa: «- que s'ha vençut àmpliament el termini que es va concedir per a l'ocupació, en aplicació de l'apartat 13 del plec de condicions que regix l'ocupació de data 26 de febrer de 1996, es proposa que se li comunique a la mercantil que abandone les instal·lacions. Informa al seu torn que concorre que, paral·lelament en el temps, la mercantil Tele Elda, expedient OCM-A 5/2013, ha sol·licitat la instal·lació d'uns equips anàlegs, per la qual cosa proposen:  
1. Que els equips de Tele Elda s'instal·len en esta ubicació, evitant incrementar el nombre d'instal·lacions en les muntanyes públiques, en el tràmit que se seguix en l'expedient citat.  
2. Entenem també que procediria requerir a Vigilancia Eficaz, SL, que l'autorització està àmpliament vençuda i per tant procedix abandonar les instal·lacions existents en l'esmentada caseta en el supòsit que foren seues.  
3. S'ha oficiat a l'AM de la zona a fi que realitze la corresponent investigació de tals fets, així com que presente butlletí de denúncia, si això procedira.  
4. Sol·licite també que es valore la possibilitat de decomissar els equips existents, els quals no posseïxen cap autorització, en el moment processal oportú».  
4. En data 1 de març de 2014, l'agent mediambiental informa que després de realitzar diverses investigacions, telefonar i visitar la direcció de l'empresa no ha pogut contactar amb ella, ja que no està ubicada allà. Sobre els equips, informa que no són recents, ja que l'any 2011 ja es trobaven igual que en l'actualitat. Acompanya fotografies dels equips.  
  
5. En data 21 de maig de 2014, la Direcció Territorial d'Alacant remet escrit d'anul·lació de l'expedient d'ocupació a l'empresa, indicant que les causes de l'anul·lació d'ocupació són: haver vençut àmpliament el termini de l'autorització (finalitzava l'any 2001), no haver sigut pagat el cànon anual, no poder contactar amb el titular de les instal·lacions i desconéixer si és el mateix o ha sigut traspassada.  
  
6. Atés que la notificació de l'acord ha sigut infructuosa, es procedix a inserir en el Diari Oficial de la Comunitat Valenciana de data 27 de juny de 2014 i en el tauler d'edictes de l'Ajuntament d'Alcoi en data 16 de juliol de 2014, respectivament.  
7. L'11 de setembre de 2014, l'enginyer forestal emet un informe, el qual és remés junt amb la proposta i l'expedient per la Direcció Territorial d'Alacant a la Direcció General de Medi Natural, perquè recaiga la resolució que siga procedent.  
8. El 17 d'octubre de 2014, el Servici d'Ordenació i Gestió Forestal informa que es resolga l'anul·lació de l'expedient.  
9. El 17 d'octubre de 2014, la directora general de Medi Natural proposa que es resolga l'anul·lació de l'expedient.  
  
Fonaments de dret  
1. Este expedient es tramita com a conseqüència necessària del que disposa l'article 12.2 de la Llei 3/1993, de 9 de desembre, Forestal de la Comunitat Valenciana: «L'Administració podrà autoritzar les ocupacions, concessions, servituds i la resta de drets reals si són compatibles amb la persistència dels valors naturals dels forests demanials i d'utilitat pública i dels protectors. La seua duració serà per un temps determinat, sent el període màxim fixat reglamentàriament?», ja que l'ocupació al seu dia sol·licitada per la mercantil Vigilancia Eficaz, SL, afectava el forest d'utilitat pública número 47 del Catàleg de Forests de Domini Públic i Utilitat Pública de la província d'Alacant denominat Umbría de Mariola, siti en el terme municipal d'Agres i propietat de la Generalitat Valenciana. L'ocupació es va concedir mitjançant una resolució de la llavors consellera d'Agricultura i Medi Ambient en data 23 de setembre de 1996.   
L'objecte de l'ocupació consistia en una superfície de 30 m² amb una caseta més una torre per a suport d'antenes de 9 metres d'altura estirat amb tres vents. Tot això per un període de 5 anys i un cànon anual de 150.600 PTA.  
2. El procediment i els requisits per a l'autorització de les ocupacions que afecten forests d'utilitat pública es desenrotllen en els articles 15 i següents del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana.  
En l'expedient consta el plec de condicions que regix l'ocupació de data 26 de febrer de 1996, el qual establix en el seu apartat 13 les causes d'anul·lació de l'autorització. En relació amb les mateixes en l'expedient que ens ocupa es complixen diverses causes d'anul·lació, el venciment del termini fixat i no realització del cànon anual (1997-2000), ja que d'allò que s'ha exposat en els antecedents de fet s'ha deixat de manifest que el termini de l'autorització (finalitzava l'any 2001), és a dir que el mateix ha vençut àmpliament. A més dels informes emesos per la direcció territorial es constata que per part de l'empresa no es va pagar el cànon anual exigit.  
A més cal indicar, que després dels diversos intents realitzats per la direcció territorial per comunicar de la situació d'irregularitat a l'empresa, no s'ha pogut contactar amb el titular de les instal·lacions, desconeixent si és el mateix o si l'empresa ha sigut traspassada.  
3. La competència per a la resolució del present expedient l'ostenta la consellera d'Infraestructures, Territori i Medi Ambient, de conformitat amb el que establix l'article 16.7 del Decret 98/1995, de 16 de maig, pel qual s'aprova el Reglament la Llei 3/1993 Forestal de la Comunitat Valenciana, i conforme amb el que disposa el Decret 85/2013, de 28 de juny, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient i Funcional de la Conselleria d'Infraestructures, Territori i Medi Ambient.  
  
Vistes les actuacions que es troben en l'expedient de referència i la normativa d'obligada i pertinent aplicació, en virtut de les competències que m'han sigut conferides, resolc:  
  
Primer  
Resoldre l'anul·lació de l'expedient d'ocupació autoritzat al seu dia a l'empresa Vigilancia Eficaz, SL, per no haver complit amb allò que s'ha regulat en el plec de condicions que regix l'ocupació de data 26 de febrer de 1996, concretament per haver vençut el termini fixat i per no haver realitzat el pagament del cànon anual.  
  
Segon  
Que les instal·lacions existents queden a disposició de la forest per a la seua reutilització per altres persones interessades.  
Contra esta resolució que posa fi a la via administrativa, es podrà interposar davant de la consellera d'Infraestructures, Territori i Medi Ambient recurs potestatiu de reposició en el termini d'un mes, segons el que preveu els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu, en el termini de dos mesos a comptar des de l'endemà al de la notificació de la present resolució, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix la Llei 29/1998, de 13 de juliol, de la jurisdicció contenciosa administrativa.  
  
València, 20 d'octubre de 2014.- La consellera d'Infraestructures, Territori i Medi Ambient: Isabel Bonig Trigueros.